
Automaticky generovaný popis] OBEC MÚTNE
[bookmark: _Hlk175732574]             VZN O PODMIENKACH A ÚHRADACH ZA KRÁTKODOBÝ PRENÁJOM HNUTEĽNÉHO A NEHNUTEĽNÉHO MAJETKU OBCE MÚTNE

VŠEOBECNE ZÁVÄZNÉ NARIADENIE
 číslo 1/2024
O PODMIENKACH A ÚHRADACH ZA KRÁTKODOBÝ PRENÁJOM HNUTEĽNÉHO A NEHNUTEĽNÉHO MAJETKU OBCE MÚTNE

§ 1
Predmet a pôsobnosť
1. Toto Všeobecné záväzné nariadenie obce Mútne (ďalej len ako „VZN“) stanovuje výšku úhrady za krátkodobý prenájom nasledovného hnuteľného a nehnuteľného majetku obce:
a) Krátkodobý prenájom priestorov spoločenskej sály v budove kultúrneho domu
b) Krátkodobý prenájom priestorov zasadacej miestnosti v budove kultúrneho domu
c) Krátkodobý prenájom priestorov kinosály v budove kultúrneho domu
d) Krátkodobý prenájom inventára z kuchyne
e) Krátkodobý prenájom majetku obce Mútne
f) Krátkodobý prenájom verejného priestranstva
g) Nájom za nebytové priestory

2. Úhradu za krátkodobý prenájom sú povinné zaplatiť fyzické aj právnické osoby, bez ohľadu miesta ich bydliska alebo sídla osobne do pokladne obecného úradu.
§ 2
Krátkodobý prenájom priestorov v budove obecného úradu, inventára z kuchyne, majetku obce Mútne
1. Úhrada za krátkodobý prenájom priestorov spoločenskej sály v budove kultúrneho domu sa určuje nasledovne:

a) Svadba -  nájom 200 € + spotrebovaná energia, teplo, voda a spôsobená škoda
b) Oslavy – nájom 100 € + spotrebovaná energia, teplo, voda a spôsobená škoda
c) Kar – nájom 50 € + spotrebovaná energia, teplo, voda a spôsobená škoda
d) Ples – nájom 200 € + spotrebovaná energia, teplo, voda a spôsobená škoda
e) Predajná akcia – nájom 25 € za každú začatú hodinu trvania akcie





2. Úhrada za krátkodobý prenájom inventára z kuchyne sa určuje nasledovne:
a) Poplatok vo výške 0,10 za každý požičaný jeden kus inventára v prípade ak sa akcia koná v spoločenskej sále, poplatok sa neplatí
b) Poplatok za vypožičanie obrusov pri konaní akcie v spoločenskej sále vo výške 1,50 € a 2 €.

3. Úhrada za krátkodobý prenájom priestorov zasadacej miestnosti v budove kultúrneho domu sa určuje nasledovne:
a) Oslavy – nájom 60 € + spotrebovaná energia, teplo, voda a spôsobená škoda
b) Kar – nájom 30 € + spotrebovaná energia, teplo, voda a spôsobená škoda

4. Úhrada za krátkodobý prenájom priestorov kinosály v budove kultúrneho domu sa určuje nasledovne:
a) Nájom 25 € za každú začatú hodinu trvania akcie

5. Úhrada za krátkodobý prenájom majetku obce Mútne sa určuje nasledovne:
a) Pivné sety – nájom 5 € za každý set, z toho jednu časť zložky tvoria lavičky vo výške 1 € za kus a druhú časť zložky tvorí stôl vo výške 3 € za kus

6. V zimnom období je poplatok za kúrenie v spoločenskej sále v prípade svadieb, osláv a plesov vo výške 33 € a v prípade karu 16,50 €. Poplatok za kúrenie v zasadačke je stanovený vo výške 16,50 €.
7. Okrem úhrady za krátkodobý prenájom priestorov a inventára spoločenskej sály v budove obecného úradu je nájomca povinný uhradiť aj výdavky za spotrebovanú elektrickú energiu, vodu a teplo (vo výške spotrebovaného množstva) a skutočné výdavky za poškodenie predmetu prenájmu (vo výške podľa spôsobenej škody).
8. Nájomca je povinný odovzdať priestory po ukončení akcie v takom stave, v akom ho prevzal, v prípade nedodržania je povinný uhradiť poplatok za upratovanie vo výške 50 €.
9. Nájom spoločenskej sály, zasadacej miestnosti je určený na dobu určitú (obvykle od piatku do nedele), v prípade potreby je možné odovzdať priestory aj skôr, za každý začatý deň je poplatok vo výške 50 €.
10. Prenajímateľ je oprávnený požadovať vopred úhradu primeranej zálohy na krátkodobý prenájom, vo výške podľa vlastnej úvahy a primerane povahe veci. Vyúčtovanie poskytnutej zálohy sa vykoná po skončení nájmu.





§ 3
Krátkodobý prenájom verejného priestranstva
1. Úhrada za krátkodobý prenájom verejného priestranstva sa určuje nasledovne:
a) FO a PO oprávnená podnikať podľa živnostenského oprávnenia vo výške 10 € za stôl
b) Počas usporiadania odpustových slávností 25 € za stôl
2. Úhrada za krátkodobý prenájom sa platí pred začatím nájmu
3. Okrem úhrady za krátkodobý prenájom verejného priestranstva je nájomca povinný uhradiť aj výdavky za spotrebovanú elektrickú energiu a vodu (vo výške podľa spotrebovaného množstva).

§ 4
Nájom za nebytové priestory
1. Nájomné sa určuje:
a) Z ročných sadzieb za m2 podlahovej plochy nebytového priestoru,
b) Pevne stanovenej sadzby
2. Ročné sadzby za m2 nebytového priestoru sú stanovené nasledovne:
a) Priestory určené pre zdravotné účely a priestory určené na služby súvisiace so zdravotnou starostlivosťou (lekáreň) – 30,00 €/m2
b) Kancelárske priestory, priestory určené na poskytovanie služieb, stravovacie priestory a ostatné určené na podnikanie 16,60 €/m2













§ 5
Prechodné a záverečné ustanovenia
1. Dňom účinnosti tohto všeobecne záväzného nariadenia sa ruší VZN obce Mútne č. 6/2003 o podmienkach a výške nájmu a podnájmu nebytových priestorov a pozemkov vo vlastníctve obce Mútne, vrátane jeho dodatkov č. 1 – 7.
2. Návrh Všeobecne záväzného nariadenia bol zverejnený na úradnej tabuli obce a na webovom sídle obce od 05. 09. 2024  do 20. 09. 2024.
3. Na Všeobecne záväznom nariadení obce sa uznieslo Obecné zastupiteľstvo obce Mútne na svojom zasadnutí dňa 20. 09. 2024 uznesením č. 4.
4. Všeobecne záväzné nariadenie bolo zverejnené na úradnej tabuli a na webovom sídle obce od 23. 09. 2024 do 08. 10. 2024
5.  Všeobecné záväzné nariadenie nadobúda účinnosť od 01. 01. 2025.



.................................
Marián Murín
starosta obce Mútne

